OpenLLM-France/wikimedia huggingface dataset:
# Juan Ignazio Etxano

Juan Ignazio Etxano Basaldua (Durango, Bizkaia, 1948 -) bizkaitar irakaslea da.

## Biografia

Zuzenbidean lizentziatu zen Deustuko Unibertsitatean (1974an); Saarbrückengo Unibertsitatean egonaldi bat egin zuen ikasketak zabaltzeko (1981), eta doktoregoa Madrilgo Unibertsitate Autonomoan egin zuen (1991). Bilboko Lurralde Auzitegian magistratu-ordezkoa izan da, 1985 eta 1987 urteen artean. Deustuko Unibertsitateko Zuzenbide Penaleko irakasle titularra da; 1997 eta 1999 urteen artean, Hirugarren Zikloko eta Graduondokoen zuzendari izan da Deustuko Unibertsitateko Zuzenbide Fakultatean, eta Fakultate bereko dekanoa da, 2003az geroztik.
Zuzenbide Penalaren inguruan idatzi ditu bere lan nagusiak, eta, besteak beste, ondorengo artikuluak idatzi ditu: Falsedades (1998) eta Perspectiva jurídico-penal del perdón (1999).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260994
# Juan Ignazio Uranga

Juan Ignazio Uranga (Errenteria, Gipuzkoa, 1863 – Donostia, Gipuzkoa, 1934ko apirilaren 24a) euskal olerkaria eta Donostiako Parte Zaharreko bizargina izan zen. Sari ugari jaso zituen bere olerkiei esker, gehienak Euskal-Esnalea eta Euskal-Erria adizkarietan plazaratuak.
Obra nagusiak: Urtearen lau erak (1887), Ama euskera (1890), Loreak on Antonio Oquendori bere talluntzaren aurrean (1895), Aritzaren zumo gozua (saiakera dramatikoa, 1896), Umezurtza (J.M. Arrietarekin batera idatziriko komedia, 1896), Izar (1898), Enaden elkartasun maitia (1899), Manu (komedia, 1900), Udaberriya (1902), Biursarriyak eta kikirrak udaberriyari (1904) eta 1908-1915 urteetan idatziriko hainbat bakarrizketa dramatiko (Ero algara, Amets bat dirudi, Euskaldun bat, Au mundua, Ostatuan, maitasuna, Gizon galanta, Osasungaya, Nekazariya, mani, mari-Mikela, Nere diruak, Zein da nire zale?, Sorginak). Bereak dira, halaber, Aideko txoriya (1916), Mari (1917) eta Manu dantzaria (1917) obrak.

## Lanak
### Antzerkia

* Manu. Jostiduria egintza batian Aipamen onrragarriya Zumaya-n irabaziya on Manuel Michelena-ri Jonkitua (1901, R. Altuna)
* Neska jakinzaleai. Iru bakarizketa mordosko batean (1909, J. Baroja eta semeak)
* Aritzaren zumo gozua (1896)
* Umezurtza (1896)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Juan Ignazio Uranga. Literaturaren zubitegia, armiarma.eus. (2016ko apirilaren 25ean ikusia).

## Kanpo loturak

* Juan Ignazio Uranga literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260993
# Juan Irizar

Juan Irizar Eizagirre (Bilbo, ? - ?) bizkaitar futbolaria izan zen, atzelari moduan aritu zena.

## Taldeak

| Kluba | Urteak |
| Athletic Club | 1905-1906 |
| FC X | 1906-1909 |
| RCD Espanyol | 1909-1911 |
| FC Barcelona | 1911-1914 |
| Athletic Club | 1914-1918 |
* Datuak: Q25374486
# Juan Inazio Hartsuaga

Juan Inazio Hartsuaga Uranga (Tolosa, Gipuzkoa, 1957ko urriaren 27a) euskal idazlea da. Enpresa Zientziak ikasi zituen Deustuko Unibertsitatearen Donostiako campusean, Euskal Filologiaren lehen bi urteak eta Linguistika eta Antropologia Parisko École des hautes études en sciences sociales ikastetxean, Jose Migel Barandiaranen aholkuari jarraituz. Euskararen orainaz eta geroaz kezkatuta, bere gradu tesina egin zuen: Euskara zabaltzeko marketin plangintza, enpresaren ikuspuntutik. Mitologiaren inguruan zenbait liburu eta dozenaka artikulu idatzi ditu, haien artean Euskal Mitologia Konparatua: Jentilen akabera (Gaiak, 2004). Alor honetan doktoretza tesia egin zuen, mitologiaren ahozko transmisioa aztertuta.

## Lanak
### Saiakera

* Euskararen egoerari irizten (2009, Hiria)
* Euskal mitologia konparatua (1987, Kriselu)
* Jentilen akabera (1987, Haranburu)

## Erreferentziak

* ↑ Reyes ILINTXETA: «Juan Inazio Hartsuaga: "Euskaltzaleok, erresistentzian maisu eta nagusitzen kale"», Argia, 2438. zenbakia, 2014-11-23.

## Kanpo loturak

* «Joan Inazio Hartsuaga», Literaturaren Zubitegia.
* Juan Inazio Hartsuaga ZUZEU bloga
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260422
# Juan Irigoien

Juan Irigoien Gerrikabeitia (Bergara, Gipuzkoa, 1884ko maiatzaren 16a - Bilbo, 1964ko apirilaren 12a), Juanito Irigoien bezala ezaguna, idazle eta artxibozain pelotaren munduan oso ezaguna zen. Idazlea bezala frankismoaren aldeko jarrerak aldarrikatu zituen. Bizkaiko Arrantzaleen Kofradien Federazioko presidentea izan zen.

## Biografia

Gurasoak Jose Maria Celestino Irigoyen Uzin eta Maria Cruz Dominga Gerrikabeitia Gaiztarro ziren. Bergaran, 1884ko maiatzean jaio zen. Lehenengo ikasketak Bergaran zituen. Handik Bilbora joan zen, Deustuko Unibertsitatean Filosofia eta Letrak ikasteko. Artxibozain, Liburuzain eta Arkeologoen taldean sartu zen. Palentzian eta Zaragozan lan egin ondoren, 1912an Bilbora itzuli zen. Bilbon Protokoloen eta Ogasunaren Artxibategien buru izan zen. Palentzian, bestetik, doktoreago tesia egin zuen; gaia Alonso Berruguete izan zen. Zaragozan Carmen Etxebarria Intxaustirekin ezkondu zen, 1911ko otsailaren 23an.
Bilbon Jose Luis Goikoetxearen laguna izan zen. Halaber, bere gustuko aktibitateetan aritu zen: arrantza, mendia, pelota. 1924an Alpinimosko Euskal Federazioaren sorreran hartu zuen parte. Bizkaiko Arrantzaleen Kofradien Federazioko presidentea izan zen. Pelotazale amorratua, leihaketa askotan jokatu zuen. 1964an Bilbon hil zen. Haren hilkutxa lau pelorarik eraman zuten: García Ariñok, Arriaranek, Etxanok eta Eluk.
Jose Antonio Lertxundi Sirotich eta Luis Lertxundi Sirotich margolariek 1950 iguruan bere erretratua egin zuten. Bilbon kale batek bere izena du.

## Lanak

* El Juego de pelota a mano 1900-1925. Semblanzas de jugadores (1926). Liburu honetan Excelsior egunkarian argitaratutako artikuluak bildu zituen.
* Kanala (1936)
* El cho del Carmengo Ama eta Etxekalte el forzudo (1938), Bilbo: Editorial Vasca. Baleares gurutzaontziari eskainita dago. Gerraren ikuspegi frankista ematen du.
Prentsan hedabide desberdinetan artikulu asko argitaratu zituen: Excelsior, La Gaceta del Norte

## Kanpo estekak

* (Gaztelaniaz):EMSIME webgunean jasotako biografia.
* Datuak: Q63872591
# Juan Ignacio Uria

Juan Ignacio Uria Epelde (Azkoitia (Gipuzkoa), 1929ko ekainaren 30a-Ibidem, 2015eko maiatzaren 31a), abokatu, politikari, Azkoitiako alkate, erregeak izendutako senatari, Eusko Legebiltzarrak izendutako senatari, Euskalerriaren Adiskideen Elkartearen eta Akademia Errariaren sustatzailea izan zen. Trantsizio urtetako politikan eragin handia izan zuen. Oso hizlari ona zen.

## Biografia

Oso giro ilustratuan jaio zen. Haren aita Trino Uria izan zen, Azkoitiako historialaria. Hiru seme-alaba ziren: Jose Antonio (apaiza) Pilar eta Libano. Maria Isabel Arizmendirekin ezkondu zen. Abokatua, euskal kultura ikertu zuen, bereziki historia eta literatura. Franco hil ondoren, Azkoitiko lehen alkatea izan zen (1976-1979). Bergaran sortutako alkateen mugimenduaren partaidea izan zen eta Autonomia Estatutuaren sortzeko prozesuan kolaboratu zuen. 1977 eta 1979 artean Euskalerriaren Adiskideen Elkartearen Presidentea, 1977an Juan Carlos I.a Espainiakoak aurkeztutako Espainiako senatarien zerrendan jaso zuten. Ondoren ere senataria izan zen baina Eusko Legebiltzarrak izendatuta (1981-1987).
Kultura arloko ekintzailea, Euskalerriaren Adiskideen Elkartearen eta Akademia Errariaren sustatzailea izan zen. Bietan kolaborazio ugari plazaratu zituen. Herrien Europa Euskal Fundazioaren lehendakari ordea izan zen. Eusko Ikaskuntzaren partaidea izan zen ere bai. 2000. urtean Cristobal Balentziaga Fundazioaren batzordekide izendatu zuten. 2001etik 2006ra SER katearen kontseilari izan zen, azkenik.
Azkoitiako Basarteko Gurutze Donearen Lekaimetxean hil zen, 85 urte zituelarik.

## Obra
### Kolaborazioak liburutan

* “Peñaflorida y un canto a la edad de oro”, Los caballeritos de Azkoitia, La Academia Errante bilduma, Donostia, Auñamendi, 1963.
* "Gentiles y leyendas: mitología vasca", Homenaje a D. José Miguel de Barandiaran: una jornada cultural en compañia del maestro, La Academia Errante bilduma, Auñamendi, 1963, 101-133 or.
* "Altuna y su biografía", argitaratu gabe. Akademia Errariaren liburu baten kolaborazioa izan behar zen baina ez zen argitaratu. Grabazio hemen entzun daiteke:
* La Casa Torre de Emparan, Elias Odriozola, Imanol Etxeberria eta Leopoldo Urkolarekin batera, Donostiako Aurrezki-Kutxa, 1977, 143 or.

### Liburuak

* Herri lagunak
* Euskalerriaren Adiskideen Elkartearen historia

## Erreferentziak

* ↑ Nerea Uranga: "Juan Ignacio Uria hil da, frankismoaren ondorengo Azkoitiko lehen alkatea", Egan, Euskalerriaren Adiskideen Elkarteko Boletinaren Euskarazko Gehigarria, ISSN 0422-7328, 1-2 zk., 2015, 3-4 or.
* ↑ https://www.senado.es/web/composicionorganizacion/senadores/composicionsenado/fichasenador/index.html?id1=11080&legis=1
* ↑ https://www.senado.es/web/composicionorganizacion/senadores/composicionsenado/fichasenador/index.html?legis=2&id1=11080
* ↑ https://dbe.rah.es/biografias/136838/juan-ignacio-uria-epelde
* ↑ https://aunamendi.eusko-ikaskuntza.eus/eu/uria-epelde-juan-ignacio-de/ar-130952/
* ↑ https://www.noticiasdenavarra.com/cultura/2015/06/06/juan-ignacio-uria-epelde-1930/504534.html

## Kanpo estekak

* (Gaztelaniaz):Biografia Espainiako Errege Akademiaren webgunean.
* Datuak: Q109332013
# Juan Inazio Goikoetxea

Juan Inazio Goikoetxea Olaondo (Gaztelu, Gipuzkoa, 1908ko maiatzaren 5a - Donostia, Gipuzkoa, 1983ko urtarrilaren 6a) elizgizona eta euskal idazlea izan zen.

## Bizitza

Altsasun, Hondarribian, Lizarran eta Iruñeko kaputxinoetan egin zituen teologia ikasketak. 1934an hasi zen euskal lanak idazten, Yakintza aldizkarian. 1935ean Argentinara joan zen, eta han igaro zituen 22 urte. Buenos Airesen, Euskal Etxean antolatu zen eskolako irakasle izan zen.
1952an kaputxinoen ordena utzi eta apaiz egin zen. Handik sei urtera Euskal Herrira itzuli eta Auñamendi argitaletxean egin zuen lan, hiztegigintzan nagusiki. 1962an frai Luis Leongoaren eta San Joan Gurutzekoaren olerkien itzulpenak argitaratu zituen Musika ixilla izenburuarekin eta Orixeren lan jakingarri batekin.
Ameriketatik itzulita Kubaren eta Che Guevararen miresle handia bihurtuta etorri zen, eta laguntza eman zien dokumentazioa euskaraz atera nahi zuten talde antifrankistei. Antton Elosegik, esaterako, oso ondo estimatu zuen Gazteluren idazkera eta aitortu zuen berarengandik asko ikasi zuela itzulpengintzaz.
Olerkari gisa sari ugari jaso zuen, Irun Hiria esaterako bi aldiz: Biziaren erroetan (1970) eta Gauean oihu (1971) bildumekin.
Zeruko Argia, Egan, Euzko Deya, Euzko Gogoa eta Olerti aldizkarietan eman zituen argitara bere idazlanak.
Hil ondoren, 1991n, haren olerki hautatuekin liburu bat argitaratu da.

## Lanak
### Poesia

* Poesiak. Antologia (1990, Etor)
* Biziaren erroetan (1972, GAK)
* Gauean oihu (1972, GAK)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ del Olmo, Karlos. (2008). «Antton Elosegirekin solasean» Senez (EIZIE) (Noiz kontsultatua: 2021-07-26).

## Kanpo estekak

* Juan Inazio Goikoetxea literaturaren zubitegian
* Bidegileak bilduma: Juan Inazio Goikoetxearen biografia
* Datuak: Q12260995
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Juan Ignacio Rodríguez

Juan Ignacio Rodríguez (1992ko apirilaren 19a) arkularia da. Espainia ordezkatu zuen 2016ko Udako Olinpiar Jokoetan.

## Erreferentziak

* ↑ Juan Rodríguez

## Kanpo estekak

* Datuak: Q21066104
# Juan Ignazio Karrera Iturgoien

Juan Ignazio Karrera Iturgoien (Alegia, Gipuzkoa, 1620ko uztailaren 31 – Santiago (Txile), 1682ko martxoaren 27a) (gaztelaniaz: Juan Ignacio de la Carrera Yturgoyen) militarra eta politikaria izan zen, Espainiako Koroaren zerbitzura; eta Carrera sendiaren sortzailea, Txilen.

## Bizitza

Juan Ignazio Karrera Txileko Concepción portura heldu zen 1639ko apirilaren 4an. Espainiako Erregearen Armadako maisu izendatu zuten 1656an. 1666an, Repocura gotorlekua sortu zuen. 1663an, Alcántarako Ordenako zaldun izendatu zuten. Orduz geroztik, kargu ofizial asko izan zituen: Santiagoko korrejidorea 1665ean, Valdiviako gobernadorea 1671-1673 urteetan, Santiagoko alkatea 1676an...
Katalina Elgea Cáceresekin ezkondu zen; Diego García de Cáceresen herenilobarekin, alegia. Hamar seme-alaba izan zituzten, tartean Miguel de la Carrera. Bikotetik kanpo hiru seme-alaba ere izan zituen.
Juan Ignazio Karrera Carrera sendiaren sortzailea izan zen. Familia horrek Txileko politikan garrantzi handia izan du, batez ere, XIX. mendean, Txileko Independentzia Gerran.

## Kanpo estekak

* (Gaztelaniaz) Juan Ignazio Karrera Iturgoienen zuhaitz genealogikoa.
* Datuak: Q5945251
# Kasamata

Kasamata (italieraz: casamatta) eraikin militar sendoa da, artilleria pieza bat edo gehiago jartzeko egindakoa. Era berean, gerraontzietan kanoiak kokaturik dauden gunea da.

## Erreferentziak

* ↑ Casemate. thefreedictionary.com (Noiz kontsultatua: 2023-6-18).

## Kanpo estekak

* Datuak: Q89521
* Multimedia: Casemates / Q89521
# Kasandra

Greziako mitologian, Kasandra (grekoa: Κασσάνδρα) Troiako Priamo erregearen eta Hekuba erreginaren alaba zen. Apolok, haren edertasuna saritzeko, profeziaren dohaina eman zion, edo, beste bertsio baten arabera, Apolorekin gaua pasatzearen truke eskuratu zuen dohaina. Baina, profeziak egiteko gaitasuna bereganatu ondoren, Kasandrak baztertu egin zuen Apolo. Orduan, Apolok madarikatu egin zuen; aurrerantzean, Kasandrak jarraituko zuen etorkizuna iragartzeko dohaina izaten, baina inork ez zizkion inoiz sinetsiko iragarpenak.
Kasandrak Troiaren suntsipena iragarri zuen (troiarrei kontuz ibiltzeko esan zien, Troiako Zaldiaz ez fidatzeko esan zien, eta Agamenon hilko zutela ere iragarri zuen), baina, haren zoritxarrerako, alferrik izan zen, iragarpenek ez zuten balio izan tragediak saihesteko, inork ez baitzion sinetsi.
Troiako gerra amaitu ondoren, etsaiak hiria arpilatzen ari zirela, Ajax Gazteak (Oileoren semea) Kasandra aurkitu zuen, eta bahitu eta bortxatu egin zuen. Oso ederra zenez, konkubina gisa eman zioten Mizenasko errege Agamenoni. Erregeak ez zekien haren emazte Klitemnestrak Egistorekin maitasun-harreman bat zuenik. Agamenon eta Kasandra Mizenasera itzuli zirenean, Klitemnestrak eta Egistok biak hil zituzten, Agamenon eta Kasandra. Beste bertsio baten arabera, Agamenonek eta Kasandrak bikiak izan zituzten, Teledamo eta Pelope, eta biak hil zituen Egistok.
Historiak zenbait bertsio ditu. Beste bertsio baten arabera, Kasandrak, artean haurra zela, Apoloren tenpluan igaro zuen gau bat bere anaia bikiarekin, eta tenpluko sugeek xurgatu eta garbitu zituzten bi haurren belarriak; horregatik, aurrerantzean etorkizuna entzun zezaketen. Greziako mitologian behin baino gehiagotan agertzen da gai hori.
Kalkisko Likofron Alexandriako Liburutegiko poeta greko eta jakintsu bat izan zen, K.a. III. mendean bere loraldia izan zuena. "Alexandra" bere olerki kriptikoak Troiako Gerrako heroien istorioak kontatzen ditu Kasandra printzesa troiarraren hitz profetiko eta enigmatikoetan.

## Moldapenak

Literatura modernoan, Kasandra, maiz, tragediaren eta maitasunaldiaren eredutzat erabiltzen da, eta zoro iragarlea sinbolizatzen du, iragarpen ilunak egiten dituen pertsona, zeinaren iragarpenak betetzen diren arte ez baitira ulertzen.
Bestalde, «Kasandraren sindromea» kontzeptua erabiltzen da etorkizuna ikus dezakeen baina etorkizuna saihesteko ezer egiterik ez daukana deskribatzeko.

## Erreferentziak

* ↑ Saila, Kultur. (2011-07-18). «Priamo» www.euskara.euskadi.eus (Noiz kontsultatua: 2020-04-29).
* ↑ «LYCOPHRON, ALEXANDRA - Theoi Classical Texts Library» www.theoi.com (Noiz kontsultatua: 2020-05-07).

## Kanpo estekak

* Datuak: Q170779
* Multimedia: Cassandra / Q170779
# Kasatochi uhartea

Kasatochi uhartea edo Kasatochi sumendia Ameriketako Estatu Batuetako Alaska estatuko Aleutiar uharteetan dagoen sumendia da. Sumendiaren kraterra urez beteta dago.
Sumendiaren azken erupzioa 2008. urtean izan zen.

## Ikus, gainera

* Aleutiar uharteetako sumendien zerrenda

## Kanpo estekak

* (Ingelesez) Sumendiari buruzko informazioa.
* Datuak: Q1734831
* Multimedia: Kasatochi Island / Q1734831
# Kasandro

Kasandro (antzinako grezieraz: Κάσσανδρος Ἀντίπατρος, Kassandros Antipatros; K.a. 358 - 297) Mazedoniako erregea izan zen K.a. 305-297 bitartean.

## Biografia

Alexandro Handia hil ondoren, haren inperioa Mazedoniako jeneralen artean banatu zenean, Mazedoniako erregetza hartu zuen Antipater jeneralaren semeak. Antipater hil zenean, Kasandrok ez zuen onartu errege berria, Poliperkon. Antigono I.a Frigiako erregearen laguntzaz, Kasandrok Mazedonia eta Greziaren zati bat menderatu zituen. Antigonok Alexandroren inperioa berriro batu nahi izan zuenean, Kasandrok ez zuen onartu. Alexandroren semea eta alarguna hil zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q207183
* Multimedia: Cassander / Q207183
# Kasaragod barrutia

Kasaragod barrutia Indiako barruti bat da, Kerala estatuan. 1.307.375 biztanle ditu 1.992 kilometro koadrotan.

## Mugakideak

Honako barrutiekin egiten du muga:
Kannur barrutia Dakshina Kannada barrutia Kodagu barrutia

## Ikus, gainera

* Kerala

## Kanpo estekak

* Datuak: Q1419703
* Multimedia: Kasaragod district / Q1419703
# Kasatkinita

Kasatkinita mineral bat da.

## Ezaugarriak

Kasatkinita elementu kimiko mineralaren formula kimikoa hau da: ${\ce {Ba2Ca8B5Si8O32(OH)3*6H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kasatkinite: Mineral information, data and localities.» www.mindat.org (Noiz kontsultatua: 12-05-2019).
# Kasbach-Ohlenberg

Kasbach-Ohlenberg Alemaniako udalerria da. Renania-Palatinatua estatuan kokatuta dago, [[Neuwied (barrutia)|Neuwied]] barrutian. 2014an 1.338 biztanle zituen 4,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q283876
* Multimedia: Kasbach-Ohlenberg / Q283876
# Kasane

Kasane Botswanako hiria da, herrialdearen ipar-ekialdeko muturrean dagoena. 2001eko erroldaren arabera, 7,638 biztanle zituen.
1975ean Elizabeth Taylor eta Richard Burton aktoreek bertan berriro ezkondu zirenez, ospetsu bilakatu zen nazioarteko mailean.

## Erreferentziak

* ↑ «Estilo Liburua» Berria.

## Kanpo estekak

* Datuak: Q170715
* Multimedia: Kasane / Q170715
# Kimmo Koskenniemi

Kimmo Koskenniemi irakasle finlandiarra fonologia eta morfologia konputazionaletan erabiltzen den Bi Mailako Ereduaren asmatzailea da. 1980ko hamarkadaren hasieran sortu zuen Bi Mailako Morfologiaren eredua eta horixe izan zen euskarazko zuzentzaile ortografikoa (Xuxen) sortzeko erabili zen programa informatiko nagusia.
* Egunkaria, 1995
* Xuxen-en lehen edizioa (1994)
* Xuxen (1994)
* Klaudio Harluxet

## Erreferentziak

* ↑ Xuxen: A Spelling Checker/Corrector for Basque based in Two-Level Morphology Proceedings of NAACL-ANLP'92. Povo Trento. 1992.
* ↑ Automatic morphological analysis of Basque.I Alegria, X Artola, K Sarasola, M Urkia. Literary and Linguistic Computing Journal 11 (4), 193, London, 1996
* ↑ Fernandez, Luistxo. (1995-12-24). «Leihoak Zabalduz. Windows95 euskaratua, hizkuntza makinen bidez lantzeko tresna berriak... Informatikaren eta euskararen arteko muga esploratu gabeetan barrena abiatu gara - Wikiteka» eu.wikisource.org (Euskaldunon Egunkaria) (Noiz kontsultatua: 2020-04-25).

## Bibliografia

* (Ingelesez) Two-level morphology: a general computational model for word-form recognition and production. Koskenniemi, Kimmo 1983 Publications (Helsingin yliopisto. Yleisen kieliteteen laitos 11)
* (Ingelesez) Automatic morphological analysis of Basque. I Alegria, X Artola, K Sarasola, M Urkia. Literary and Linguistic Computing 11 (4), 193.
* Morfologia Konputazionala. Euskararen morfologiaren deskribapena. Alegria I., Urkia M. 2002 Udako Euskal Unibertsitatea - UEU. ISBN: 84-8438-034-3

## Kanpo-loturak

* (Ingelesez) Koskenniemiren webgunea Helsinkiko Unibertsitatekoan
* (Ingelesez) Koskenniemi, Kimmo, Two-level Morphology: A General Computational Model for Word-Form Recognition and Production, Publications, No. 11, 160 pages, University of Helsinki, Department of General Linguistics (1983). (Jaitsi daiteke erabilera pertsonalerako .)
* (Ingelesez) Kimmo Koskenniemi’s first 60 years Fred Karlsson, 2007.
* (Ingelesez) Twenty-Five Years of Finite-State Morphology CSLI Publications. Stanford. 2007
* Xuxen, Kimmo Koskeniemmi eta FMNLSP2012 albistea Ixa taldearen blogean. 2012
* Datuak: Q3752016
# Kimmswick (Missouri)

Kimmswick Missourieko hiri bat da. Jefferson konderrian kokatua dago. 2010ean 157 biztanle zituen, 0,61 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q958199
* Multimedia: Kimmswick, Missouri / Q958199
# Kimmeridge

Kimmeridge, Ingalaterrako hegoaldean dagoen herri bat da, Dorset konderrian.
2013an 90 biztanle inguru zituen.
* Datuak: Q597734
* Multimedia: Kimmeridge / Q597734
# Kimmeridgiar

Kimmeridgiarra Nazioarteko Batzorde Estratigrafikoak ezarri duen Jurasiko Berantiarreko bigarren adina da, edo Goi Jurasikoko bigarren estaia. Orain dela 157.3 ± 1.0 Ma eta 152.1 ± 0.9 Ma artean hedatzen da. Kimmeridgiarraren aurretik Oxfordiarra izan zen eta, ondoren, Tithoniarra.

## Izendapena

Kimmeridge herriak, Dorsetko kostaldean, Ingalaterran, ematen dio izena Kimmeridgiarrari. Estaia Alcide d'Orbignyk izendatu zuen 1842an, Kimmeridgeko buztinetan oinarritua. GSSPren urrezko iltzea ezarrita dago Staffin badian, Skye Uhartean, Eskozian. Flodigarry sekzioan iltzea ezartzea 2021ean erabaki zen. Mugaren oinarrian dagoen fosila Bauhini Zona da ingurune borealetan eta Baylei Zona azpiborealetan.

## Erreferentziak

* ↑ Barski, M.. (2018). «Dinoflagellate cyst assemblages across the Oxfordian/Kimmeridgian boundary (Upper Jurassic) at Flodigarry, Staffin Bay, Isle of Skye, Scotland – a proposed GSSP for the base of the Kimmeridgian» Volumina Jurassica doi:10.5604/01.3001.0012.4594. (Noiz kontsultatua: 2021-12-08).

## Kanpo estekak

* Datuak: Q733565
* Multimedia: Kimmeridgian / Q733565